CELEX: 32020D0546
Language: ga
Date: 2020-04-17 00:00:00
Title: Cinneadh (AE) ó Pharlaimint na hEorpa agus ón gComhairle an 17 Aibreán 2020 maidir leis an Ionstraim Sholúbthachta a shlógadh chun bearta buiséadacha láithreacha a mhaoiniú i gcomhthéacs ráig COVID-19

21.4.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 125/3
               
            
         CINNEADH (AE) Ó PHARLAIMINT NA HEORPA AGUS ÓN GCOMHAIRLE
         an 17 Aibreán 2020
         maidir leis an Ionstraim Sholúbthachta a shlógadh chun bearta buiséadacha láithreacha a mhaoiniú i gcomhthéacs ráig COVID-19
         TÁ PARLAIMINT NA hEORPA AGUS COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Chomhaontú Idirinstitiúideach an 2 Nollaig 2013 idir Parlaimint na hEorpa, an Chomhairle agus an Coimisiún maidir le smacht buiséadach, le comhar i dtaca le hábhair bhuiséadacha agus le bainistíocht fhónta airgeadais (1), agus go háirithe pointe 12 de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Tá sé beartaithe leis an Ionstraim Sholúbthachta go mbeifear in ann caiteachas a mhaoiniú, ar caiteachas é a shainaithnítear go soiléir agus nach bhféadfaí a mhaoiniú faoi na huasteorainneacha a bheadh le fáil le haghaidh ceann amháin nó níos mó de na ceannteidil eile.
                  
               
                     (2)
                  
                  
                     Is é EUR 600 000 000 (praghsanna 2011), mar a leagtar síos in Airteagal 11 de Rialachán (AE, Euratom) Uimh. 1311/2013 (2), ón gComhairle, uasteorainn an mhéid bhliantúil a bheidh ar fáil le haghaidh na hIonstraime Solúbthachta, agus í sin arna méadú, i gcás inarb infheidhme, le méideanna gan chaitheamh a chuirtear ar fáil i gcomhréir leis an dara fomhír de mhír 1 den Airteagal sin .
                  
               
                     (3)
                  
                  
                     Chun aghaidh a thabhairt ar na dúshláin i gcomhthéacs ráig COVID-19, ní mór méideanna a shlógadh chun bearta iomchuí a mhaoiniú mar ábhar práinne.
                  
               
                     (4)
                  
                  
                     Tar éis scrúdú a dhéanamh ar na féidearthachtaí uile i ndáil le leithreasuithe a ath-leithdháileadh faoi na huasteorainneacha caiteachais do cheannteideal 3 (Slándáil agus Saoránacht), is gá an Ionstraim Sholúbthachta a shlógadh chun forlíonadh EUR 243 039 699 a chur leis an maoiniú i mbuiséad ginearálta an Aontais don bhliain airgeadais 2020 thar uasteorainn cheannteideal 3 chun bearta láithreacha a mhaoiniú i gcomhthéacs ráig COVID-19. Comhlánaíonn an méid sin maoiniú ón Ionstraim Sholúbthachta a slógadh i gcomhthéacs bhuiséad leasaitheach Uimh. 1 a ghabhann le buiséad ginearálta an Aontais do 2020.
                  
               
                     (5)
                  
                  
                     Ar bhonn na próifíle íocaíochta lena bhfuiltear ag súil, na leithreasuithe faoi chomhair íocaíochta a chomhfhreagraíonn do shlógadh na hIonstraime Solúbthachta, ba cheart iad a leithdháileadh thar roinnt blianta airgeadais.
                  
               
                     (6)
                  
                  
                     Tá an cinneadh seo nasctha le maoiniú a áirítear i mbuiséad leasaitheach Uimh. 2 a ghabhann le buiséad ginearálta an Aontais don bhliain 2020. Chun an comhleanúnachas leis an mbuiséad leasaitheach a áirithiú, ba cheart feidhm a bheith ag an gCinneadh seo ar dháta a ghlactha,
                  
               TAR ÉIS AN CINNEADH SEO A GHLACADH:
         
            Airteagal 1
            
               1.   I gcás bhuiséad ginearálta an Aontais don bhliain airgeadais 2020, déanfar an Ionstraim Sholúbthachta a shlógadh chun EUR 243 039 699 a sholáthar i leithreasuithe faoi chomhair oibleagáidí faoi cheannteideal 3 (Slándáil agus Saoránacht).
               Úsáidfear an méid sin chun bearta láithreacha a mhaoiniú chun aghaidh a thabhairt ar an ngéarchéim sláinte atá ann faoi láthair san Aontas Eorpach a eascraíonn as ráig COVID-19.
            
            
               2.   Ar bhonn na próifíle íocaíochta lena bhfuiltear ag súil, is é seo a leanas meastachán na leithreasuithe faoi chomhair íocaíochta a chomhfhreagraíonn do shlógadh:
               
                           (a)
                        
                        
                           EUR 123 950 247 in 2020;
                        
                     
                           (b)
                        
                        
                           EUR 71 453 672 in 2021;
                        
                     
                           (c)
                        
                        
                           EUR 23 817 890 in 2022;
                        
                     
                           (d)
                        
                        
                           EUR 23 817 890 in 2023.
                        
                     
         
         
            Article 2
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.
            Beidh feidhm aige ón 17 Aibreán 2020.
         
         
            Arna dhéanamh sa Bhruiséil, an 17 Aibreán 2020.
            
               
                  Thar ceann Pharlaimint na hEorpa
               
               
                  An tUachtarán
               
               D. M. SASSOLI
            
            
               
                  Thar ceann na Comhairle
               
               
                  An tUachtarán
               
               G. GRLIĆ RADMAN
            
         
         
            (1)  IO C 373, 20.12.2013, lch. 1.
         
            (2)  Rialachán (AE, Euratom) Uimh. 1311/2013 ón gComhairle an 2 Nollaig 2013 lena leagtar síos an creat airgeadais ilbhliantúil do na blianta 2014 go 2020 (IO L 347, 20.12.2013, lch. 884).